Van henricke witteman
Het sijn come in rechte voir meye ende scepen van loeven inde
banck aldaer raes van graven he van heevle ende van malevie in
deen zijde ende willem wittema natuerlec soen wouters wilen
wittema die nae den rechte der stat van loeven beleit is tot den
goeden henrix wittema sijns wittichs brueders oec soen des voirs
wilen wouters in dande alse van seken bedrive van rechte te doen
van goeden ende ontgoeden metten pontghelde ende heerscap daer
toe hoende die de voirs henr wittema hem ondwoude hadde ende te
hemwaert track vanden tsijse van daethem alsoe verrede ondpande
vanden selve tsijse onder de heerlich des voirs raes inde pchie
van heevle gelegen waen daer af de voirs raes van grave nae
dat de voirs willem versocht hadde datme hem daer af in sine
beleide houden woude een aensprake dede tot den voirs willem
waert seggen dat de voirs willem aen de voirs pontpeninc en
heerlich vanden voirs tsijse verdoelt wae ende dat hij dat ond
sijn heerlich van heevle niet hebben en soude ende dat waer
redene waer bij want hij sijn heerlich van heevle te leene
houden wae van onsen gened he van brabant ende soe wat
heerscap ond sijn heerlicheit van heevle gelegen wae oft soe
wie onder hem dbedrijf van rechte poigelt oft heerscap hadde
datme dat voert hielt van hem teleene oft ten erfdome ende
dat dat wae waer wae dat boet hij te thoene ende metten
mynsten mede inden rechte te lyden hopende soe waer hij dat
gethoene conste dat hem pontghelt ende de heerlich vande
voirs tsijse volgen soude ende dat de voirs willem mids macht
van sine beleide gheen heerscap bedrijf van rechte noch pont
ghelt onder hem noch sijn heerlicheit hebben en soude gemerct
dat hij die van hem noch te leene noch ten erfdome en
hielt Seyde oec de voirs raes he van heevle dat hij te heevle
van pontghelde den xx s peninc hief alsme enighe goede
dieme van hem hielde verthierde ende dande die oec heerscap
aldaer onder hem hadden oec den xx peninc ende dat
boet hij oec te thoene ende de voirs henr wittema woude
heffen den xs peninc ende also meynde hij dat hij daer
mede verdoelt wae ende dat hij onder hem gheen bedrijf van
rechte noch pontghelt heffen noch hebben en soude mer dat
hem ende sijnre heerlicheit volgen soude noch dede seggen de
voirs he van heevle dat hij de voirs sake vervolght hadde
voir ons gened hen stedehelde ende sijn mane van leene en
die aldaer inne geset te voen ende eer de voirs willem hem
nae den rechte vander stat van loeven tot des voirs henrix goede
hadde doen leyden dwelc hij oec boet te thoene hoepte en seyde